**IPA projekat HAMLET “Promocija rukotvorina, kulture i eko turizma”, Interreg IPA prekogranični program saradnje Italija-Albanija-Crna Gora 2014/2020- broj 299**

**POZIV ZA ODABIR MLADIH PISACA sa ciljem valorizacije teritorija kroz kratke priče**

Predmetni poziv ima za cilj odabir pisaca iz zemalja uključenih u Program Italija – Albanija – Crna Gora, koji će učestvovati u pripremi zbirke kratkih priča, čiji je cilj valorizacija teritorija uključenih u projekat Hamlet. Opseg poziva odnosi se na valorizaciju teritorija kroz moćan medij naracije, pričanja priča i dijeljenja informacija o kulturnoj baštini i teritorijalnim karakteristikama programskog područja.

Projekat HAMLET “Promocija rukotvorina, kulture i eko turizma” finansiran je u okviru Prvog poziva Interreg IPA prekograničnog programa saradnje Italija-Albanija-Crna Gore 2014/2020, a baziran je na povećanju atraktivnosti prirodnih i kulturnih dobara i unaprijeđenju pametnog održivog ekonomskog razvoja.

Projekat Hamlet teži da valorizuje istorijske centre, sela i male gradove kroz održivi razvoj u sektorima turizma i ekonomije, ujedno naglašavajući ekološke i kulturne karakteristike odabranih teritorija. Kroz razvoj zajedničke strategije u oblasti upravljanja turizmom, projekat ima za cilj da unaprijedi saradnju i mreže između Italije, Albanije i Crne Gore, dovodeći na isti nivo ponuđene standarde i usluge, koji će biti ponovo ujedinjeni kroz jedinstveni prekogranični brend, sposoban da prepozna osobenosti Jadranskog područja. U isto vrijeme, uvođenje odabranih teritorija u turističe krugove unaprijediće lokalnu ekonomiju, što će pozitivno uticati na zaposlenost i umanjiti trenutne socijalne izazove. Nekoliko sudionika imaće benefite od kulturnog i ekološkog mapiranja: javne ustanove će temeljiti mjere zaštite i valorizacije na osnaženim podacima; udruženja koja djeluju u oblasti kulture i ekologije biće više uključena u realizaciju projekta; građani će dobiti više informacija o lokalnoj baštiti i značaju njene zaštite. Turisti će imati benefite od strategije prekograničnog brendiranja (kroz jedinstveni logo povezan sa projektnim događajima i lokacijama, koji će postati sinonim za kvalitet u turizmu), zahvaljujući kojoj će dobiti mogućnost da lako prepoznaju i prodube novu proširenu turističku ponudu. Na kraju, lokalna mala i srednja preduzeća koja se bave rukotvorinama, imaće koristi od povećanog turizma i usluga koje su dizajnirane u skladu sa njihovim potrebama. Iako je svaka od uključenih teritorija karakteristična po njenoj lokalnoj kulturi i pristupu ekologiji, prekogranični pristup je neophodan kako bi se omogućili zajednički instrumenti za turističko upravljanje i marketing, kao i slična infrastruktura sa ciljem olakšavanja pristupa samoj turističkoj ponudi.

Projektno partnerstvo

Glavni partner:

* Ministarstvo kulture Albanije - ALBANIJA

PARTNERI:

* Ministarstvo kulture Crne Gore - CRNA GORA
* Agencija Puglia promozione - ITALIJA
* Urbanistički institut za razvoj - ALBANIJA
* Nacionalna konfederacija zanata i malih i srednjih poduzeća Provincije Bari - ITALIJA

PRIDRUŽENI PARTNERI:

* Zajednica opština - CRNA GORA
* Regija Puglia – Odjeljenje za Turizam, ekonomiju, kulturu i valorizaciju teritorija - ITALIJA

**AKTIVNOSTI**

Pored ostalih projektnih aktivnosti, Radni paket 3 (WPT3) – Održivi razvoj turizma i valorizacija kulture- ima za cilj da valorizuje teritorije projekta i proširi znanja o kulturnoj baštini i teritorijalnim obilježjima, kako bi se podržala promocija turizma i manje poznatih destinacija. Dodatno, u okviru radnog paketa planirano je izdavanje knjige sa kratkim pričama lokalnih autora, koji će pomoći valorizaciji teritorija odabranih u kontekstu projekta, kroz pripovijedanje, a sa ciljem širenja informacija na efikasan i adekvatan način.

Pisci uključeni u ovu aktivnost biće odgovorni za kreiranje kratkih priča objavljenih u knjigu koja će sadržati sve priče prikupljene u državama uključenim u projekat Hamlet. Odabrani pisci će sagledati specifičnosti njihovih teritorija, kulturne baštine i tradicije. Rezultat navedenog biće kreiranje 30 kratkih priča (po deset za svaku zemlju u programskom području), u kojima će pisci naglasiti lokalne karakteristike odabranog grada ili sela koje su otkrili. Kratke priče će biti objavljene u knjizi koja će biti distribuirana u programskom području. Kako bi se međunarodnim turistima i građanima programskog područja olakšalo razumijevanje i uživanje u pričama, knjiga će sadržati dvije verzije svake priče (na originalnom jeziku na kojem je napisana i na Engleskom). Treba napomenuti da će pisci koji su uključeni u projekat, dobiti mogućnost da na kraju projekta budu dio Jadranskog festival u Albaniji, Crnoj Gori i Italiji, na kojem će biti predstavljeni rezultati i dostignuća projekta Hamlet.

U okviru ovog radnog paketa biće realizovane sljedeće aktivnosti:

* Diverzifikacija turističke ponude
* Usluge za podršku lokalnoj manufakturi
* Valorizacija teritorija kroz kratke priču
* Organizacija Jadranskog festivala

**PREDMET POZIVA**

Cilj poziva je odabir 30 pisaca, i to:

* **10 pisaca iz Pulje**, koje će odabrati Agencija Puglia promozione;
* **10 pisaca iz Crne Gore**, koje će odabrati Ministarstvo kulture Crne Gore;
* **10 pisaca iz Albanije**, koje će odabrati Urbanistički institut za razvoj*.*

Odabrani pisci će morati da napišu zanimljive i uzbudljive kratke priče (na crnogorskom, srpskom, bosanskom ili hrvatskom jeziku), čija se radnja dešava samo u jednom području države iz koje dolaze. U kratkim pričama, odabrani pisci će koristiti specifične reference koje se vezuju za odabrano područje, kao što su istorijski značajna mjesta, lokacije, tradicije, običaji, zanati, a pozvani su da kao dio svoje priče koriste kako stvarne događaje i zbivanja, tako i fikciju.

Kratka priča, kao dio proze, najčešće može da bude pročitana kroz jedno čitanje. U smislu dužine, broj riječi treba da bude između 2.000 i 3.000, ili najviše 5 strana formata A4. Parametri formatiranja: format riječi (.doc, .docx): A4; margine: gornja 2,5 cm, donja, lijeva i desna 2,00 cm; font: Times New Roman; veličina fonta: 12; boja fonta: crna; prored: 1,0; *justified alignment.*

U sljedećoj tabeli nalazi se ukupan broj priča koje će biti napisane od strane odabranih pisaca:

|  |  |
| --- | --- |
| *Područje* | *Broj priča po području* |
| LIBOHOVA (ALBANIJA) | 3 |
| LABOVA E KRYQIT (ALBANIJA) | 3 |
| ANTIGONEA (ALBANIJA) | 4 |
| VICO DEL GARGANO (ITALIJA) | 2 |
| BOVINO (ITALIJA) | 2 |
| CISTERNINO (ITALIJA) | 2 |
| PULSANO (ITALIJA) | 2 |
| GALATONE (I ITALIJA) | 2 |
| PETNJICA (CRNA GORA) | 2 |
| VRANJINA (CRNA GORA) | 2 |
| VIRPAZAR (CRNA GORA) | 2 |
| SELO GODINJE (CRNA GORA) | 2 |
| KARUC (CRNA GORA) | 2 |
| UKUPNO | 30 |

**PRIHVATLJIVI KANDIDATI**

Poziv je namijenjen umjetnicima oba pola, sa sjedištem u Crnoj Gori. U odnosu na starost prijavljenih kandidata, naglašava se da pisci koji imaju 18 godina na dan objavljivanja poziva imaju mogućnost da se prijave.

Kandidati moraju biti zainteresovani za doprinos valorizaciji odabrane teritorije, u skladu sa njenom umjetničkom i kulturnom baštinom.

Biće odabrano 30 umjetnika sa gore navedenim karakteristikama, sa sjedištem u programskim teritorijama (cijelo područje Albanije i Crne Gore, i Regije Pulja i Molize u Italiji) (10 po svakoj zemlji).

Prijavljivanje je slobodno i svaki kandidat može podnijeti samo jednu prijavu.

*\*U okviru ovog poziva, pisac je svako ko se posveti ovoj literarnoj aktivnosti, ko piše i stvara djela sa umjetničkom namjerom, bez obzira na to da li je amater ili profesionalac i ko želi da se uključi u literarni izazov.*

**USLOVI ZA ODABRANE PISCE**

Odabrani pisci će dobiti naknadu za pripremu kratke priče u iznosu od 1.500 eura (iznos predstavlja ukupnu bruto isplatu, uključujući PDV i sve druge porezne i socijalne troškove).

Izabrani pisci se, pod građanskom i kaznenom odgovornošću, obavezuju da će dostaviti kratku priču Ministarstvu kulture u roku od 40 dana od dana potpisivanja ugovora.

**PROCES PRIJAVLJIVANJA**

Kandidati moraju dostaviti:

1. Aplikacioni formular, datiran i potpisan. Formular se nalazi na veb sajtu projekta i projektnih partnera;
2. CV (po mogućnosti u formatu Europass) u kojem su navedene prethodne literarne aktivnosti, na nacionalnom jeziku ( najviše tri strane, datirane i potpisane);
3. Apstrakt priče u dužini od 300 do 500 riječi;
4. Potpisanu kopiju validnog identifikacionog dokumenta (Lična karta ili Pasoš);

Nedostatak ili netačnost podataka iz tačaka (1), (2), (3), (4) rezultiraće isključenjem iz postupka odabira.

Kandidati mogu dostaviti aplikacije na sljedeće načine:

* preporučenom poštom na adresu Ministarstva kulture: Njegoševa bb, 81250 Cetinje;
* mejlom na adrese: jelena.zaric@mku.gov.me i milena.raznatovic@mku.gov.me

Na koverti mora biti naveden sljedeći tekst: **IPA projekat HAMLET “Promocija rukotvorina, kulture i eko turizma”, Interreg IPA prekogranični program saradnje Italija-Albanija-Crna Gora 2014/2020- broj 299 - POZIV ZA ODABIR MLADIH PISACA sa ciljem valorizacije teritorija kroz kratke priče** – (sa navedenim imenom područja)**”.**

Neće biti razmatrani nepotpuni aplikacioni formulari, tj. oni koji ne sadrže odredbe definisane ovim dijelom poziva, kao i formulari koji nijesu potpisani od strane aplikanta, ne sadrže potpisanu kopiju identifikacionog dokumenta, ili su podnijeti nakon postavljenog roka.

Subjekat ne preuzima nikakvu odgovornost za gubljenje informacija i dokumenata prouzrokovanih netačnim navođenjem adrese od strane kandidata, ni zbog kašnjenja u obavještenju o promjeni adrese navedene u prijavi, niti zbog bilo kakve poštanske ili telegrafske greške, kao ni zbog greške koja se može pripisati trećim licima, zbog nepredviđenih okolnosti ili više sile.

|  |
| --- |
| Kandidati moraju dostaviti svoj obrazac za prijavu u roku od 30 dana od dana objavljivanja ovog poziva. Prihvataju se samo obrasci za prijavu primljeni najkasnije 30 dana od dana objavljivanja poziva.  **Rok za podnošenje prijava je 10. maj 2020. godine u 13h.** |

**OCJENJIVANJE**

Ministarstvo kulture Crne Gore će odabrati kandidate koji će dati doprinos za knjigu kratkih priča u kontekstu ovog projekta.

Kandidati će biti odabrani od strane Komisije, koju čine dva predstavnika Ministarstva kulture i jedno stručno lice iz oblasti književnosti, kulture i kulturne baštine.

Komisija će ocijeniti prijave na osnovu dostavljenih dokumenata, a u skladu sa kriterijumima koji su dati u nastavku.

Komisija zadržava pravo da traži originalna dokumenta kojima se dokazuju informacije i podaci sadržani u prijavi, kao i da obustavi razmatranje prijave do roka datog kandidatu za dostavljanje originalnih dokumenata. Ako kandidat to ne učini u datom roku, biće isključen iz postupka. Učešće u postupku odabira podrazumijeva potpuno prihvatanje navoda sadržanih u ovom pozivu.

Kandidati će biti ocjenjivani i odabrani u skladu sa izjavama koje daju u aplikacionom formularu i dokumentima koje pošalju u prilogu. Ocjenjivanje će biti realizovano u skladu sa sljedećom distribucijom bodova (maksimum 100 bodova), a u skladu sa navedenim kriterijumima:

|  |  |
| --- | --- |
| **PROFIL:** |  |
| 1) Obrazovanje relevantno za temu poziva | najviše 10 bodova |
| 2) Vještine i sposobnosti | najviše 10 bodova |
| 3) Prethodne literarne aktivnosti | najviše 10 bodova |
| **Apstrakt:** |  |
| Jezičke kompetencije i usklađenost forme (ispravna upotreba jezika) | najviše 20 bodova |
| Originalnost sadržaja i relevantnost u odnosu na projekat, posebno u kontekstu valorizacije malih sela | najviše 20 bodova |
| Mogućnost prenosa emocija i orginalnost izraza | najviše 30 bodova |
| **TOTAL** | **max. 100 bodova** |

Na osnovu dodijeljenih bodova, Komisija će sastaviti finalnu rang listu od 10 odabranih kandidata koji su dobili 50 ili više, od ukupno 100 bodova. U slučaju jednakih bodova, prednost će biti data mlađim kandidatima.

Odluka Komisije se u svakom slučaju ne može dovoditi u pitanje.

Lista odabranih kandidata i moguća lista čekanja biće objavljene na veb sajtu projekta i projektnih partnera. Ova objava ujedno predstavlja i način obavještenja kandidatima koji su prošli selekciju.

**PRIJEM I ODUSTAJANJE**

U roku od nedjelju dana od objavljivanja liste odabranih kandidata, odabrani kandidati moraju potvrditi svoje učešće slanjem e-maila na adresu jelena.zaric@mku.gov.me.

U slučaju povlačenja ili nepotvrđivanja učešća odabranog kandidata, biće kontaktiran prvi sledeći kandidat na listi čekanja.

**ZAŠTITA LIČNIH PODATAKA**

Prikupljeni podaci biće obrađivani u skladu s važećim zakonodavstvom, a posebno Uredbom (EU) 2016/679 ("GDPR" ili "Primjenjivim pravilnikom o zaštiti podataka"), i samo za potrebe koje su povezane sa Pozivom za odabir pisaca.

**KONTAKT I INFORMACIJE**

Za više informacija o pozivu, možete kontaktirati Odjeljenje za međunarodnu saradnju Ministarstva kulture: Jelena Žarić (E-mail: jelena.zaric@mku.gov.me) i Milena Ražnatović (E-mail: milena.raznatovic@mku.gov.me).

**ANNEX 1 – Prijavni formular**